2 Onkao mambo, jiulu ne ntanda ne byonse bijimo* bapwishishe kwibilenga.+2 Byo kyafikilenga pa juba ja butanu na bubiji, Lesa saka apwisha kala kwingila mingilo yo aingijilenga,* watendekele kukokoloka pa jino juba ku mingilo yonse yo aingijilenga.*+3 Kepo Lesa apesheshe juba ja butanu na bubiji ne kwijizhijika, mambo jo juba Lesa jo atatwile kukokoloka ku mwingilo wa kulenga ne ku byonse byo afuukwile kulenga.4 Jino jo jishimikila ja kulengwa kwa jiulu ne ntanda mu kimye kyo bebilengele, mu juba Yehoba* Lesa jo alengele ntanda ne jiulu.+5 Pa ntanda kechi pajingapo kichi nangwa kimo ne, kabiji kechi pajinga nsono nangwa kijimwa ne, mambo Yehoba Lesa kechi wanokeshepo mvula pano pa ntanda ne, kabiji kechi pajinga muntu wa kujima mushiji ne.6 Bino kamfwa wakakumukilenga panshi ne kutekezha mushiji yense.7 Kabiji Yehoba Lesa walengele muntu na lukungu+ lwa panshi ne kupuyamo muya wa bumi+ mu myona yanji, ne muntu waikele ke muntu mumi.*+8 Kabiji Yehoba Lesa wajimine bujimi mu Edena+ ku musela; wabikilemo ne muntu ye alengele.+9 Yehoba Lesa wameneshe mu mushiji bichi byawama pa kwibitala ne bipanga bipangwa byawama ne kichi kya bumi+ pakachi ka bujimi ne kichi kya kuyuka byawama ne byatama.+10 Kabiji mu Edena mwafumine mukola watekezhenga bujimi kabiji yenka uno mukola waabenepo ne kwikala mikola* ina.11 Jizhina ja mukola mutanshi wajinga Pishonyi; ye wazhokoloka mpunzha ya Havila yonse kuji ngolode.12 Ngolode ya ku ino mpunzha yawama. Ko kuji ne Ndeliuma ne jibwe ja onika.13 Jizhina ja mukola wa bubiji ke Gihonyi; ye wazhokoloka mpunzha ya Kushi.14 Jizhina ja mukola wa busatu ke Hidekela;*+ ye waya ku musela wa Asilya.+ Kabiji mukola wa buna ke Ufelata.+15 Yehoba Lesa wabikile muntu mu bujimi bwa Edena kuba’mba ebujimenga ne kwibulama.+16 Kabiji Yehoba Lesa wakambizhe muntu amba: “Ku bichi byonse bya mu bujimi wakonsha kujako monka mo usakila.+17 Bino ku kichi kya kuyuka byawama ne byatama, kechi wafwainwa kujako ne, mambo mu juba jo ukajako, kine ukafwa.”+18 Kabiji Yehoba Lesa waambile’mba: “Kechi kyawama muntu kutwajijila kwikala bunke ne. Nsakumulengela nkwasho wamufwainwa.”+19 Kepo Yehoba Lesa aingijishe maloba kulengelamo banyama bonse ba mungye ne bilengwa bipita mwiulu ne kwibitwala ku muntu kuba’mba ebitumbe mazhina; kabiji mazhina muntu o atumbile bilengwa* byumi byonse, o mazhina abyo.+20 Onkao mambo, muntu watumbile mazhina banyama ba kulela ne bilengwa bipita mwiulu ne banyama bonse ba mungye, bino aye kechi wajingapo na nkwasho wamufwainwa ne.21 Onkao mambo, Yehoba Lesa walaajikile muntu mu tulo tukatampe, kabiji byo alaajile, wafuminye lubavu umo ne kushinkapo apa pafumine lubavu.22 Kabiji Yehoba Lesa walengele mwanamukazhi ku uno lubavu ye afumishe ku mwanamulume, ne kuleta mwanamukazhi ku mwanamulume.+23 Kepo mwanamulume aambile’mba:“Uno ye kikupa kya ku bikupa byami.Ye mubiji wa ku mubiji wami.Kabiji ukatelwa’mba Mwanamukazhi,Mambo bamufumya ku mwanamulume.”+24 Onkao mambo, mwanamulume ukasha bashanji ne bainanji ne kulamachila* ku mukazhanji, ne abo bakekala ke mubiji umo.+25 Kabiji bonse bubiji bwabo bajingatu mulekese,+ ba mulume ne mukazhi, bino kechi baumvwanga bumvu ne.
bem_Latn